**Vyhlásenie**

**Ministerstva životného prostredia Slovenskej republiky**

**o rozporoch k návrhu nariadenia vlády Slovenskej republiky, ktorým sa vyhlasuje Národný park Muránska planina, jeho zóny a ochranné pásmo**

Návrh nariadenia vlády Slovenskej republiky, ktorým sa vyhlasuje Národný park Muránska planina, jeho zóny a ochranné pásmo (ďalej len ,,návrh“) sa predkladá na rokovanie Legislatívnej rady vlády Slovenskej republiky s 5 rozpormi s Ministerstvom práce, sociálnych vecí a rodiny Slovenskej republiky (ďalej len „ministerstvo práce“) a 3 rozpormi s Ministerstvom pôdohospodárstva a rozvoja vidieka Slovenskej republiky (ďalej len „ministerstvo pôdohospodárstva“).

**Rozpory s ministerstvom práce a ministerstvom pôdohospodárstva pretrvávajú v oblasti posúdenia, resp. vyčíslenia vplyvov** vyhlásenia Národného parku Muránska planina, jeho zón a ochranného pásma:

1. **na rozpočet verejnej správy**,
2. **na podnikateľské prostredie a**
3. **sociálnych vplyvov** (vplyvov na zamestnanosť).

**Stanovisko predkladateľa:**

Predkladateľ upravil doložku vybraných vplyvov a analýzy vplyvov (podrobnosti uvedené v dokumente „Vyhodnotenie medzirezortného pripomienkového konania) a trvá na navrhovanom znení nakoľko je presvedčený, že uvedené znenie, tak ako je predložené, je výsledkom odbornej diskusie, súčasne je výsledkom širšieho konsenzu a zhody povinne pripomienkujúcich subjektov.

S ohľadom na vyššie uvedené nebolo zo strany predkladateľa možné stotožniť sa s návrhmi ministerstva práce a ministerstva pôdohospodárstva vo vyššie uvedených oblastiach,  preto nebolo možné rozpory odstrániť.